અમદાવાદ: અમદાવાદનો ૬૦૦થી વધુ વર્ષ જૂનો ભવ્ય ઇતિહાસ હોઇ આપણું શહેર મંદિર, મસ્જિદ અને જિનાલયોથી શોભી રહ્યું છે. કોટ વિસ્તારની પોળોનાં પરંપરાગત મકાનો, ચોરા, ચબૂતરા, વાવોથી શહેર સમૃદ્ધ બન્યું છે. યુનેસ્કોમાં દેશનું પ્રથમ વર્લ્ડ હેરિટેજ સિટી બનવાનો અમદાવાદે દાવો નોંધાવ્યા બાદ નાગરિકોમાં શહેરની ઐતિહાસિક ધરોહર પ્રત્યેની લાગણીમાં ઉલ્લેખનીય વૃદ્ધિ થઇ છે. ખુદ કોર્પોરેશન પણ હેરિટેજ સ્મારકોનાં કાયમી જતન માટે ગંભીર બન્યું છે. કમિશનર મૂકેશકુમારના આદેશથી તંત્રએ આ અંગે ખાસ મેનેજમેન્ટ પ્લાન બનાવવાની દિશામાં ચક્રો ગતિમાન કરી દીધાં છે.